Document ID: 32006R1679

KOMISJONI MÄÄRUS (EÜ) nr 1679/2006,
14. november 2006,
millega muudetakse ja parandatakse määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühised eeskirjad ja teatavad toetuskavad põllumajandustootjatele ning muudetakse määrusi (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1), eriti selle artikli 145 punkti c,
ning arvestades järgmist:
(1)
Määruse (EÜ) nr 1782/2003 artikliga 79 kehtestatakse põllukultuurist sõltuv riisitoetus, mida antakse põllumajandustootjatele, kes toodavad CN-koodi 1006 10 alla kuuluvat riisi vastavalt kõnealuse määruse IV jaotise 3. peatükis sätestatud tingimustele.
(2)
Komisjoni määruse (EÜ) nr 1973/2004 (2) artiklis 12 on sätestatud, et põllukultuurist sõltuva riisitoetuse taotlemiseks tuleb deklareeritud maad külvata üks korda aastas. Prantsuse Guajaanas on aga aastas kaks külvitsüklit ning toetus määratakse kummaski külvitsüklis külvatud põllumaade keskmise suuruse alusel.
(3)
Prantsuse ametivõimud kavatsevad muuta Guajaanas riisitootmise süsteemi, vähendades tootmist ühe külvitsüklini hektari kohta aastas. Uus tootmissüsteem võimaldab asjaomastel põllumajandustootjatel tootmisest kõrvaldatud söötijäetud maad süstemaatiliselt kasutada, mis lahendab suuresti umbrohu probleemi ja jätab piisavalt aega maa tasandamiseks. See omakorda aitab hoida kokku vett ja piirata taimekaitsevahendite kasutamist. Uus süsteem võimaldab muu hulgas paremini planeerida tööaega ja tehnika kasutamist, vähendades põllumajandusharu üldiseid tegevuskulusid. Et rakendada uut tootmissüsteemi, tuleb teha vajalikud kohandused ka Prantsuse Guajaana põllukultuurist sõltuva riisitoetuse arvutusmeetodis ja sätestada, et nimetatud toetust arvutatakse aasta ainsa külvitsükli alusel, mis leiab aset varem määratud kahest kuupäevast hilisemal ehk hiljemalt asjaomasele saagikoristusele eelneval 30. juunil.
(4)
Kuna Prantsusmaa ja Hispaania kohaldavad alates 2006. aastast ühtset otsemaksete kava ja määruse (EÜ) nr 1782/2003 artikli 66 punktiga a ette nähtud võimalust kooskõlas nimetatud määruse artikli 101 neljanda lõiguga, tuleb vähendada nimetatud liikmesriikide määruse (EÜ) nr 1973/2004 IV lisas osutatud baaskülvipindu hektarite võrra, mis vastavad kohustuslikele maa tootmisest kõrvaldamise toetuse õigustele. Selguse huvides tuleb sellest lisast välja jätta ka kirjed, mis käsitlevad liikmesriike või liikmesriikide piirkondi, kus alates 1. jaanuarist 2006 enam ei kohaldata põllukultuuride pindalatoetust ja lisada sinna kooskõlas määruse (EÜ) nr 1782/2003 XIb lisaga põllukultuuride pindalatoetust kohaldava Malta ja Sloveenia baaskülvipinnad.
(5)
Kuna määruse (EÜ) nr 1973/2004 artikli 131 lõike 2 punkti a muudatus, mis tehti määrusega (EÜ) nr 1250/2006, ei võtnud arvesse määruse (EÜ) nr 1973/2004 artikli 121 lõike 1 teises lõigus sätestatud taotluste esitamise tähtaega, tuleb see viga parandada. Arvestades nimetatud ajapiirangut, tuleb lükata tähtaeg, mil liikmesriigid peavad teatama nende veiste (v.a vasikad) arvu, kelle eest on taotletud tapalisatasu, 28. veebruarist hilisemaks.
(6)
Vigu sisaldavad ka määruse (EÜ) nr 1973/2004 artikli 106 lõige 2 ning VI, XI, XII ja XVIII lisa, mida on muudetud määrusega (EÜ) nr 1250/2006.
(7)
Kuna määruse (EÜ) nr 1782/2003 artikliga 100 ette nähtud põllukultuuride pindalatoetuse saamiseks tuleb teatada komisjonile hiljemalt 15. novembriks vähenduskoefitsiendi arvutamiseks vajalik kindlaksmääratud kogupindala koos ületamise lõpliku määraga, võttes seejuures arvesse määruse (EÜ) nr 1973/2004 IV lisas esitatud baaskülvipindu, tuleb käesoleva määrusega muudetud IV lisa kohaldada alates 1. novembrist 2006.
(8)
Seetõttu tuleb määrust (EÜ) nr 1973/2004 vastavalt muuta ja parandada.
(9)
Käesolevas määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1973/2004 muudetakse järgmiselt:
1.
Artikkel 12 asendatakse järgmisega:
“Artikkel 12
Külvikuupäevad
Põllukultuurist sõltuva riisitoetuse taotlemiseks tuleb deklareeritud maad külvata hiljemalt
a)
30. juunil enne asjaomast saagikoristust Hispaanias, Portugalis ja Prantsuse Guajaanas;
b)
31. mail teistes määruse (EÜ) nr 1782/2003 artikli 80 lõikes 2 nimetatud tootvates liikmesriikides, kaasa arvatud Prantsusmaal.”
2.
Artikli 14 lõige 2 jäetakse välja.
3.
Artikli 131 lõike 2 punkt a asendatakse järgmisega:
“a)
igal aastal eelmise aasta kohta:
i)
hiljemalt 1. veebruariks lehmade arv, kelle kohta on taotletud ammlehmade eest makstavat lisatasu, määruse (EÜ) nr 1782/2003 artikli 125 lõike 2 punktides a ja b nimetatud kavade kaupa;
ii)
hiljemalt 1. märtsiks nende veiste (v.a vasikad) arv, kelle eest on taotletud tapalisatasu, täpsustades, kas loomad tapeti või eksporditi;”.
4.
IV lisa asendatakse käesoleva määruse I lisas esitatud tekstiga.
Artikkel 2
Määrust (EÜ) nr 1973/2004 muudetakse järgmiselt:
1.
Artikli 106 lõike 2 sissejuhatavas lauses asendatakse “XVIII lisa 3. osas” tekstiga “XVIII lisa 7. osas”.
2.
VI lisa joonealune märkus asendatakse järgmisega:
“(*) IV lisas nimetatud baaskülvipind”.
3.
XI lisas asendatakse pealkirja esimene rida järgmisega:
“millele viidatakse artikli 3 lõike 1 punkti a alapunktis iii”.
4.
XII lisas asendatakse pealkirja esimene rida järgmisega:
“millele viidatakse artikli 3 lõike 1 punkti e alapunktis iv”.
5.
XVIII lisa asendatakse käesoleva määruse II lisas esitatud tekstiga.
Artikkel 3
Käesolev määrus jõustub selle Euroopa Liidu Teatajas avaldamise päeval.
Artikli 1 punkte 1 ja 2 kohaldatakse alates 1. jaanuarist 2007.
Artikli 1 punkti 4 kohaldatakse alates 1. novembrist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. november 2006

Labels: 3
19
5
6